## Rješenje kojim se Dalidi Drnasin iz Otoka oduzima dozvola za obavljanje poslova brokera

### NN 14/2006 (8.2.2006.), Rješenje kojim se Dalidi Drnasin iz Otoka oduzima dozvola za obavljanje poslova brokera

# HRVATSKA AGENCIJA ZA NADZOR FINANCIJSKIH USLUGA

**379**

Temeljem odredbi članka 15. točka 4. alineja 1.
i članka 8. stavak 1. Zakona o Hrvatskoj agenciji za nadzor financijskih usluga
(»Narodne novine« br. 140/05), Uprava Hrvatske
agencije za nadzor financijskih usluga, po službenoj dužnosti u predmetu oduzimanja
dozvole za obavljanje poslova brokera Dalidi Drnasin iz Otoka, J. J. Strossmayera
113, na sjednici održanoj 2. veljače 2006. godine donijela je

## RJEŠENJE

1. Dalidi Drnasin iz Otoka, J. J. Strossmayera
113, oduzima se dozvola za obavljanje poslova brokera.

2. Ovo rješenje upisuje se u Registar ovlaštenih
brokera, koji vodi Hrvatska agencija za nadzor financijskih usluga.

3. Ovo rješenje objavit će se u »Narodnim
novinama«.

```
Obrazloženje
```

```

```

Rješenjem Komisije za vrijednosne papire
Republike Hrvatske, klasa: UP/I-450-08/02-02/108 od 12. rujna 2002. godine, Dalidi Drnasin (rođena Mišetić) iz Otoka, J. J. Strossmayera
113, zaposlenici ovlaštenog društva Vrijednosnice Osijek d.o.o. Osijek, bila je
na neodređeno vrijeme izdana dozvola za obavljanje poslova brokera.

Sukladno odredbi članka 10. stavak 1. Pravilnika
o sadržaju zah­tjeva za
izdavanje i postupku izdavanja dozvola ovlaštenim društ­vima i osobama ovlaštenim za obavljanje poslova s
vrijednosnim papirima (»Narodne novine« br. 143/02),
broker je dužan kontinuirano obavljati poslove sukladno Zakonu o tržištu
vrijednosnih papira (»Narodne novine« br. 84/02,
dalje: ZTVP) i aktima Hrvatske agencije za nadzor financijskih usluga (dalje:
Agencija). Odredbom članka 58. stavak 1. točka 7. ZTVP-a propisano je da će Agencija
rješenjem oduzeti dozvolu brokeru koji prestane ispunjavati uvjete na temelju
kojih mu je dozvola izdana ako, u roku koji Agencija odredi, te uvjete ne
ispuni.

Ovdje napominjemo da se, sukladno odredbi članka
23. Zakona o Hrvatskoj agenciji za nadzor financijskih usluga (»Narodne novine«
br. 140/05, dalje: Zakon), koji je stupio na snagu
28. studenoga 2005. godine, a primjenjuje se od 1. siječnja 2006. godine, u
ZTVP-u, drugim zakonima i svim podzakonskim propisima
naziv »Komisija za vrijednosne papire Republike Hrvatske« zamjenjuje nazivom
»Hrvatska agencija za nadzor financijskih usluga«, koja je pravni sljednik Komisije za vrijednosne papire Republike Hrvatske.

Budući da je utvrđeno da Dalida
Drnasin više nije zaposlenica Vrijednosnica Osijek
d.o.o. Osijek, to joj je zaključkom klasa: UP/I-450-08/05-02/146 od 22. rujan
2005. godine bio određen rok od 3 (tri) mjeseca za dostavu dokaza da je
zaposlena u ovlaštenom društvu na poslovima trgovine s vrijednosnim papirima.
Iz dostavnice je razvidno da je predmetni zaključak uručen Dalidi
Drnasin dana 26. rujna 2005. godine.

Kako Dalida Drnasin nije u roku od 3 mjeseca (do 26. prosinca 2005.
godine), a niti naknadno, Agenciji dostavila dokaz o zaposlenju, valjalo je
riješiti kao u izrijeci ovog rješenja, dakle oduzeti joj dozvolu za obavljanje
poslova brokera i provesti upis oduzimanja dozvole u Registru ovlaštenih
brokera koji vodi Agencija, s danom upisa 2. veljače 2006. godine, pod rednim
brojem 146 (stočetrdesetšest).

Sukladno odredbi članka 8. stavak 3. Zakona, ovo
rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se protiv istoga može pokrenuti upravni spor podnošenjem tužbe Upravnom sudu
Republike Hrvatske u roku od 30 dana od dana primitka ovog rješenja.

Klasa: UP/I-450-08/06-07/03

Urbroj: 326-103/06-1

Zagreb, 2. veljača 2006.

Predsjednik Uprave

**Ante Samodol**, v. r.

Rješenje, NN 14/2006-379